  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Россиысь лулчеберетъя министр Ольга Любимова Удмуртие вуылыкуз элькунысь лулучеберет удысын ужасьёсын пумиськылӥз но усто ужасьёслы данъетъёс сётӥз. Со сярысь улосвыл тӧролэн но кивалтэтлэн пресс-службазы ивортӥз. Ужын азинсконъёссы но сюлмысь ужамзы понна данъетъёс басьтӥзы: Крезьгуръя элькун колледжысь дышетӥсь Татьяна Белава – Россиысь лулчеберетъя министерстволэсь данъян грамотазэ; Ижкарысь искусствоосъя 4 номеро нылпи школалэн кивалтӥсезлэн воштӥсез Наталья Горбунова но Ижкарысь искусствоосъя 10 номеро нылпи школаысь дышетӥсь Светлана Циглис – Россиысь лулчеберетъя министерстволэсь таукаронзэ. Эгра ёросысь Сэп гуртысь лулчеберет юртлэн кивалтӥсезлы Татьяна Мосовалы Удмурт Элькунлэсь данъян гармотазэ сётӥзы. Балетъя калык театрлэн, Россиысь лулчеберет удысысь дано ужась Иван Шкрабов Удмуртилэн тӧроезлэсь таукронзэ басьтӥз. «Удмурт Элькунысь лулчеберет удысысь дано ужась» ним сётӥзы Можгаысь «Дубитель» лулчеберет юртысь ӟуч кыраӟанъя «Душечка» калык ансамбльлэн хормейстерезлы Вероника Романовалы. Мариинской театрысь блериналы, Ижарын вордскем но будэм Елана Евсеевалы – «Удмурт Элькунысь калык артист», Тегъёс: Ижкар Лулчеберет данъетъёс Удмуртия  